 ஆதிவாயிலார் செய்த பரத சேனாபதியமும்,   கடைச்சங்கம் இரீஇய பாண்டியருள் கவியரங்கு ஏறிய பாண்டியன் மதிவாணனார் செய்த முதல் நூல்களில் உள்ள வசைக்கூத்திற்கு மறுதலையாகிய புகழ்க்கூத்து இயன்ற மதிவாணர் நாடகத் தமிழ்நூலும்  என இவ்வைந்தும் இந்நாடகக் காப்பியக் கருத்து அறிந்த நூல்கள் அன்றேனும், ஒருபுடை ஒப்புமை கொண்டு முடித்தலைக் கருதிற்று இவ்வுரை எனக் கொள்க. சிலப்பதிகாரத்தில் வீடு (வீட்டுநெறி)  உலகத்துக் காப்பியம் செய்வோன் அறனும் பொருளும் இன்பமும் வீடும் கூறல் வேண்டுமன்றே; இந் நாடகக் காப்பியத்தினுள் அறனும் பொருருளும் இன்பமும் கூறிச் சிறிதாயினும் வீடு கூறிற்றிலர்; என்னை எனின் “யான் அறிகுவன் அது பட்டது” (பதிகம் 11) உரைத்த சாத்தனார் நாற்பொருளும் பயப்பப் பெருங்காப்பியமாகச் செய்யக் கருதியிருக்கின்றார்க்கு அடிகள் “நாட்டுதும் யாம் ஓர் பாட்டுடைச் செய்யுள்” (பதிகம் 60) என உளப்பாட்டுத் தன்மையால் கூறச் சாத்தனார் இவர் ஏனை இரு வேந்தரையும் புகழ்ந்து உரையார் என்பது கருதி, மூவேந்தர்க்கும் உரியது ஆகலின் “நீரே அருளுக” (பதிகம் 62) என்று ஏகார வினாப் பொருண்மையான் அவர் கருத்து நிகழ்ச்சி விளக்குவான் கூற, அவர் அதனையே துணிந்து, தமது முத்தமிழ்க் கல்வியும், வித்தகக் கவியும் காட்டுதற்குத் தாம் வகுத்துக்கொண்ட மூவகை உள்ளுறையின் விளைவு தோன்ற , மங்கல வாழ்த்துப் பாடல் முதல் வரந்தரு காதை இறுதி முப்பது வரைத்தாக வரையறுத்து அதனை அதிகாரமாகப் பொதித்து முன்வைத்துப் பின்னர், அறனும் பொருளும் இன்பமும் கூறி அடைக்கலக்காதை இறுதிக்கண் “போதி அறவோன் ... அளிப்பவும் (303-304) எனக் கோவலன் முன் கண்ட கனவின்கண் நிகந்ததை எதிர்கால நிமித்தமாக மாடலற்குக் கூறுதலானும், நீர்ப்படையுள் “மாதவி ... போதித் தானம் புரிந்து அறம் கொள்ளவும்” (103-8) என்றலானும், வாழ்த்தின்கண் “மாதவிதன் துறவும் கேட்டாயோ தோழீ, மணிமேகலைத் துறவும் கேட்டாயோ தோழீ” (அடித்தோழி அரற்று) எனத் தேவந்தி கூறுதலானும், வரந்தரு காதையில் “மணிமேகலையார், யாது அவர் துறவுக்கு ஏது ஈங்கு உரை” (4-5) என “மையீரோதி” (10) முதல் “போதித் தானம் புரிந்து அடிப்படுத்தனள்” (28) என்பதின் ஈறாகப் பக்குவம் சொல்லி “பருவம் அன்றியும் பைந்தொடி நங்கை திரு விழை கோலம் நீங்கினள்” (35-6) என்றமையானும் மணிமேகலை துறந்தாள் என்பது உரைத்து அத் துறவினைப் பின் வைத்து அதனோடு நாற்பொருளும் பூசித்துப் பெருங்காப்பியமாக முடித்தலைக் கருதி அடிகள் சாத்தனார்க்கு இவ்வுரையை உரைத்துழி, அவர் மணிமேகலை பெயரான் அவள் துறவே துறவாக அறனும் விடும் பயப்ப ஒரு காப்பியம் செய்து அமைத்தனம் எனக் கேட்டு, அவ் அடிகள் விரும்பி இவ்விரண்டினையும் ஒரு காப்பியம் ஆக்கி உலகின்கண் நடாத்துவான் வேண்டவும் இருவர் செய்தலின் இரண்டாகி நடந்தன என்க. உரைக்குத் தரப்பட்டுள்ள அடிக்குறிப்பு இனி, இப் பகுதிக்கு அடிக்குறிப்பாகத் தரப்பட்டுள்ள பகுதி:- இடைச்சங்கமும் மற்றை இரண்டு சங்கங்களும் இருந்த இடம் முதலியவற்றைப் பின் வரும் ஆசிரியப்பாவானும் உணர்க:-